Source: https://www.verkkokauppa.com/fi/reviews/65484/hfvhh?sort=helpfulness:desc
Timestamp: 2019-09-21 00:32:23+00:00

Document:
Arvostelut: Sennheiser HD 599 -kuulokkeet – Korvan ympärille – Sankakuulokkeet – Kuulokkeet – Audio ja hifi – Verkkokauppa.com
Tuote 65484
Sennheiser HD 599 -kuulokkeet
Sennheiser HD 599 ovat rakenteeltaan avoimet kuulokkeet, jotka tuottavat mykistyttävän luonnollisen äänikokemuksen. Sennheiserin 500-sarjan kuulokkeiden kärkimalli takaa mukavan kuuntelukokemuksen.
Taajuusvaste: 12 - 38 500 Hz
THD: <0,1% (1 kHz, 1000 dBSPL)
Erinomaiset kuulokkeet n.200€ hintaluokassa
Edelliset Sennheiserin HD 5xx-sarjan kuulokkeet tulivat tiensä päähän, olivat ehtineet olla käytössä jo n. kymmenisen vuotta (!?) Budjetti oli n. parisen sataa euroa, kaikkein halvimpia en lähtenyt tutkimaan. Kalliimpia olisi myös vaikka kuinka ja paljon.
Kun olin jo tottunut korvan päällä oleviin kuulokkeisiin, en edes muita merkkejä katsellut. HD 598 oli pitkään harkinnassa, kun niiden myynti/tuotanto loppui? Nämä uuden mallimerkinnän myötä jatkoa siis niille.
Väritys näissä omasta mielestä paljon hillitympi kuin HD 598, tämä siis hyvä asia. Äänenlaatu mielestäni ällistyttävän hyvä, en kuitenkaan ole mikään pro-hifistelijä, jotka varmasti osaisivat kuivailla äänenlaatua paljon tarkemmin. Käyttö on PC-pelailua ja vaihtelevaa musiikin kuuntelua. Molemmilla osa-alueilla kuulokkeet suoriutuvat loistavasti. Kuulokkeiden istuvuus omaan päähän on erinomainen ja säätövaraakin löytyy riittävästi. Todella mukavat päässä, kiitos hyvän pintamateriaalin ja reilujen kuulokekuppien, joiden myötä voi kuunnella ja/tai pelata monta tuntia ilman korvien väsymistä tai tarvetta ottaa kuulokkeita hetkiksi pois päästä.
Isona plussana myös pakkauksessa olevat 3,5mm lyhyempi kaapeli tai 6,3mm pitempi kaapeli + 6,3mm - 3,5mm adapteri.
Jos kestävyys näissä on samaa kuin edellisissä HD5xx-sarjassa, menee vuosia vuosia näiden kanssa ja hyvä niin!
Yhteenvetona erittäin hyvä ostos, suosittelen!
Hemzy77Mmies, 35–44v 8.11.2016
Äärimmäisen tasapainoiset
Sennheiser onnistui hd500-sarjan kalleimpien kuulokkeiden suhteen luomaan erittäin hyvät ja tasapainoiset kuulokkeet.
Kuulokkeet istuvat päähän kuin päähän hyvin kokonsa ja säädettävyytensä takia ja läppien pehmukkeet ovat jumalallisen tuntuiset.
Itselläni nämä ovat olleet käytössä sekä studiolla, että viihdekäytössä. Kuulokkeiden tasaisen äänentoiston takia miksaus näillä onnistuu hyvin. Musiikin kuuntelu näillä on myös taivaallista ja avoimuudestaan huolimatta ainakin Tampereen kaupungin pienen ja hiljaisen liikenteen keskellä näillä kuuntelee musiikkia oikein mukavasti, kaikki soittimet ovat tasapainossa ja kuulostavat loistavilta. Elokuvien katselu näillä on oikein mukavaa myös. Mukana toimitetaan myös kaksi erilaista piuhaa, joiden sennheiserin oma kiinnike ei irtoa kuulokkeista ellei itse halua. 3,5mm/1,2m piuhaa käytän liikenteessä ja 6,5mm/3m piuhaa studiolla. Kaapelit ovat hieman ohuita, mutta varsinkin liikenteessä tämä on hyvä asia.
Ainoa kuulokkeisiin liittyvä moitteeni on hintaan nähden paljon käytetty halvan tuntuinen muovi. Se ei muuten haittaa, paitsi kun kuulokkeet eivät ole päässä, vaan vaikkapa kaulalla roikkumassa, niistä kuuluu hienoista natinaa. Kuulokkeiden ollessa korvilla tätä ongelmaa ei ole.
AlivelegendMmies, 18–24v 30.1.2017
Taattua laatua tyylikkäissä kuorissa
Hankin nämä kuulokkeet lähinnä pelikäyttöön ja myös musiikin kuunteluun. Äänimaailma todella kirkas ja tarkka. Hieman heikohko basson toisto mutta tämä saattaa johtua vertauksesta aiempaan kuulokesettiin jossa bassolla oli ehkä liikaakin painoa. Itselläni on äänikortissa kuulokevahvistin joten en osaa sanoa tuleeko normaalista 3,5mm ulostulosta riittävä signaali. Stereobalanssi on tarkka joten R6:a pelatessa kuulee hyvin missä suunnassa vastustaja hiipii. Hieman hintava setti mutta tällä pärjää varmasti pitkään.
Sumi79Mmies, 35–44v 7.3.2017
Parhaat koskaan omistamani kuulokkeet
Otsikko sen kertoo eli olen todella tyytyväinen hankintaan. En kuulu "alan" asiantuntijoihin mutta pidän tämän mallin pehmeästä ja avarasta äänimaailmasta. Aiempien arvostelujen perusteella kiinnitin huomiota siihen että näissä ei pahemmin bassot dominoi (mikä on mielestäni hyvä asia).
Kuulokkeet antaa äänet ulkoympäristöön melko reippaasti joten eivät välttämättä sovellu niille jotka haluavat pitää kuuntelunsa salassa ulkopuolisten korvilta.
Myös ulkopuolelta tulevat äänet kuuluvat suhteellisen herkästi matalalla äänentasolla kuunnellessa.
Itseäni kumpikaan näistä ominaisuuksista ei häiritse. On ihan suotavaakin että ulkomaailman ääniä ei täysin ole suljettu.
Kuulokkeita on todella miellyttävä käyttää pitkänkin aikaa pehmeiden ja oikeiden materivalintojen ansiosta. Mistään ei paina epämiellyttävästi eikä paina. Johto saisi olla notkeampi ja liitin ehkä sirompi lyhyemmässä johdossa. En voisi kuvitellakaan käyttäväni tätä piuhaa puhelimeen kytkettynä taskussa. Lyhyemmän johdon pituus saisi myös olla vähintään 20cm pidempi.
Sangat ovat tyyliä "ei kovakouraisille" eli muovia ohuimmastakin kohtaa mutta itse olen vielä sitä sukupolvea, joka osaa pitää tavaroista huolta ja arvostaa omistamaansa joten en usko saavani näitä rikki.
Käyttötarkoitus on tästä kaikesta päätellen sisätilat kaikilla mausteilla ilman sipulia.
Micce35–44v 14.8.2018
Hyvät kuulokkeet myös isopäiselle
Ostin kuulokkeet hyperx cloud2:sien tilalle muuton yhteydessä kun suljetut kuulokkeet eivät ole enää välttämättömyys. Sanomattakin selvää että äänenlaatu on selkeästi parempi, etenkin eri äänien erottelukyky parani huomattavasti. Sarjaa katsoessani netflixistä huomasin pari kertaa raottaneeni kuulokkeita pois kuullessani rapinaa tai vastaavia sivuääniä, mutta ne kuuluivatkin sarjan audioon sivuhenkilöiden toimintaan.
Peleissä en ole ehtinyt kauheasti kokeilemaan, mutta nopeahkolla CSGO testillä tuntuivat antavan paremman käsityksen äänien suunnasta ja etäisyydestä, mukaanlukien mistä ko. äänet johtuivat.
Koska työskentelen myös kotoa ja vapaa-ajallakin tunteja päätteen edessä tulee reilummin, on käyttömukavuus aivan ehdoton kriteeri. Etenkin kun olen melko isokokoinen- ja päinen tapaus. Tämä ei kuitenkaan ole ongelma ollenkaan, näiden kanssa pärjää varmasti kivutta koko työpäivänkin edestä.
PC:llä ajelen procasterin pikkudacin kanssa, toimii hyvin ilman havaittuja häiriöääniä. Varmaan toimisi ilmankin, mutta ainakin ilman sen ihmeellisempiä perusteluita suosittelisin jotain kuulokkeiden ja PC:n välille.
Sennheiserit toimivat myös yllättävän hyvin luurissa kun ei ollut PC vielä kasattuna jne, volyymit saa vaan takoa melkolailla kattoon eikä muuta voinut odottaakkaan.
jööksuMmies, 25–34v 2.8.2017
Vanhat Sennheiser HD:t oli päästettävä eläkkeelle ja nämä tuli pitkän harkinnan tuloksena ostettua tilalle. Melko tasaisesti tuntuu toistavan eri taajuudet ja tähän ei korvat(aivot) olleet totuuneet joten meni jopa muutama päivä että sain näistä kaiken ilon irti. Ovat kovassa käytössä; salilla, kaupungilla ja kotona. Ihan loistavaa että on 2 eripituista piuhaa. Äänenlaatu on hyvä ja nämä ovat kyllä hintansa arvoiset. Itse kuuntelen paljon classic rockia ja hyvin toimii siihen.
DonJohnson35–44v 24.12.2017
Kuulokkeet sopii päähän kuin porkkana lumiukon nenäksi! Kaveriksi ostin vielä modmicin minkä sai näppärästi kiinni kuulokkeisiin.
Kuulokkeet sopii aivan yhtä hyvin musiikin kuunteluun kuin vaikka pelaamiseen!
HeikkyhMmies, 25–34v 4.6.2017
Todella hyvä äänenlaatu, pitkä johto. Pystyn pitämään monta tuntia putkeen ilman että alkaa särkemään korvia.
KTjeNnainen, 25–34v 27.3.2017
Hintaluokassaan hyvät
Lyhyen käytön jälkeen on jo todettava, että kyseessä on hintaansa nähden hyvät kuulokkeet.
Hankin nämä pääasiassa digitaalisen pianon (Clavinova CLP-330) kaveriksi ja päätös on osoittautunut hyväksi.
Kuulokkeet ovat kevyet päässä eivätkä hikoiluta pidemmänkään käytön jälkeen. Kannettavalta tietokoneelta musiikkia kuunnellessa erillisen kuulokevahvistimen osto alkaa tuntua perustellulta ajatukselta.
Nämä kannattaa käydä koekuulemassa, jos hakusessa on hyvät perusluurit monipuoliseen käyttöön!
Ingen gör25–34v 25.7.2017
Mukavat kuulokkeet mukaan ja koneelle.
Miksi ostin kuulokkeet?
Etsin hyvän tovin pelikuulokkeita, joilla voisin myös kuunnella musiikkia. Hyvä laatuisen pelikuulokkeen hinnalla sain kunnon mikrofoonin ja nämä kuulokkeet. ~ 250€.
Kaksi johtoa.(korvattavat ja irroitettavat) 3,5mm ja 6,3mm. Pituudet 1,2m ja 3m. Mukana tulee adapteri 6,3mm-3,5mm, jolloin 3m johdon saa vaikka tietokoneeseen kiinni.
Hyvät matalat ja kirkkaat korkeat äänet.
Ei muovista natinaa.
Eivät hiosta pelatessa.
Vaatii pelailuun windows storesta dolby surround ajurit @ 20€
Avoimet kuulokkeet, tällöin kuulet liikenteen pihalla ja pelatessa näppiksen mekaaniset äänet.
Suosittelen musiikin kuunteluun ja pelailuun.
Pastori SipinenMmies, 25–34v 18.6.2019

References: HD 
 HD 
 HD 
 HD 
 HD 
 HD